CELEX: 32018R0995
Language: sl
Date: 2018-07-12 00:00:00
Title: Izvedbena uredba Komisije (EU) 2018/995 z dne 12. julija 2018 o spremembi Izvedbene uredbe (EU) 2016/2080 glede obdobij za predložitev ponudb

16.7.2018   
            
            
               SL
            
            
               Uradni list Evropske unije
            
            
               L 178/4
            
         IZVEDBENA UREDBA KOMISIJE (EU) 2018/995
   z dne 12. julija 2018
   o spremembi Izvedbene uredbe (EU) 2016/2080 glede obdobij za predložitev ponudb
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1),
   ob upoštevanju Izvedbene uredbe Komisije (EU) 2016/1240 z dne 18. maja 2016 o pravilih za uporabo Uredbe (EU) št. 1308/2013 Evropskega parlamenta in Sveta glede javne intervencije in pomoči za zasebno skladiščenje (2) ter zlasti člena 28 Uredbe,
   ob upoštevanju naslednjega:
   
               (1)
            
            
               Izvedbena uredba Komisije (EU) 2016/2080 (3) je začela prodajo posnetega mleka v prahu z razpisnim postopkom. Na začetku je določala dva delna javna razpisa na mesec, razen za avgust in december.
            
         
               (2)
            
            
               Izvedbena uredba Komisije (EU) 2017/472 (4) je spremenila Uredbo 2016/2080 tako, da je zmanjšala število obdobij, v katerih se lahko predložijo ponudbe, na eno na mesec ter ukinila določbo o takem obdobju avgusta.
            
         
               (3)
            
            
               Glede na izkušnje z delnimi javnimi razpisi, izvedenimi leta 2018, zanimanje za razpis pod trenutnimi tržnimi pogoji raste. Zato je primerno obnoviti prvotno število obdobij, v katerih se lahko predložijo ponudbe, in določiti tako obdobje avgusta.
            
         
               (4)
            
            
               Ker se avgustovsko obdobje konča na četrti torek in da bi se izognili razpisoma v dveh zaporednih tednih, je septembra primerno imeti le eno obdobje.
            
         
               (5)
            
            
               Izvedbeno uredbo (EU) 2016/2080 bi bilo zato treba ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem Odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Člen 2(2) Izvedbene uredbe (EU) 2016/2080 se nadomesti z naslednjim:
   
      „2.   Obdobja za predložitev ponudb za drugi delni javni razpis in poznejše delne javne razpise se začnejo prvi delovni dan po izteku prejšnjega obdobja. Končajo se ob 11.00 (po bruseljskem času) vsak prvi in tretji torek v mesecu. Vendar se obdobje avgusta konča ob 11.00 (po bruseljskem času) na četrti torek, septembra ob 11.00 (po bruseljskem času) na tretji torek in decembra ob 11.00 (po bruseljskem času) na drugi torek. Če je na torek državni praznik, se rok izteče ob 11.00 (po bruseljskem času) predhodni delovni dan.“
   
   Člen 2
   Ta uredba začne veljati 18. julija 2018.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. julija 2018
      
         
            Za Komisijo
         
         
            V imenu predsednika
         
         Phil HOGAN
         
            Član Komisije
         
      
   
   
      (1)  UL L 347, 20.12.2013, str. 671.
   
      (2)  UL L 206, 30.7.2016, str. 71.
   
      (3)  Izvedbena uredba Komisije (EU) 2016/2080 z dne 25. novembra 2016 o začetku prodaje posnetega mleka v prahu z razpisnim postopkom (UL L 321, 29.11.2016, str. 45).
   
      (4)  Izvedbena uredba Komisije (EU) 2017/472 z dne 15. marca 2017 o spremembi Izvedbene uredbe (EU) 2016/2080 glede obdobij za predložitev ponudb (UL L 73, 18.3.2017, str. 5).